section_heading: Nalazišta fosila
paragraph_text: Prvi fosilni nalazi otkriveni su u Africi 1920. godine. Tada su europski paleontolozi otkrili dijelove lubanje i manji broj kostiju. Smješteni su u muzej u južnoj Njemačkoj, ali je ta zgrada oštećena 1944. godine prilikom savezničkog bombardiranja, te su fosili tada bili uništeni. Tim s čikaškog sveučilišta je 1996. godine na planini Atlas u Maroku na jednom grebenu pronašao lubanju još veću od one koja je uništena tijekom Drugog svjetskog rata.